Diari Oficial de la Generalitat Valenciana


Sumari del DOGV 8647, del 02-10-2019 (2019/9252)

Informació pública de la modificació puntual de l'article 98 de les normes del Pla general.
-------------------------------------------------------------------------------------------

### Dades del document

Número de DOGV
:   8647

Data del DOGV
:   02-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9252


Data del document
:   27-09-2019

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de la modificació puntual de l'article 98 de les normes del Pla general. [2019/9252]  
El Ple de l'Ajuntament, en sessió ordinària celebrada el dia 26 de setembre de 2019, va adoptar acord de sotmetre a informació pública, per període de quaranta-cinc dies hàbils, la proposta de modificació de la redacció de l'article 98 de les normes del Pla general, per a la regulació de les condicions de funcionament de gasolineres i estacions de servei en sòl classificat com a urbà i urbanitzable amb ús principal residencial.  
La modificació de planejament consisteix a addicionar a la redacció actual de l'article esmentat, que passa a considerar-se com a punt 1r, un nou apartat, el punt 2n, amb els següents subapartats:  
  
Article 98.2n.  
2.1. En cap zona de sòl urbà o urbanitzable d'ús predominant residencial (en sentit ampli, residencial públic i residencial habitatge segons la definició del CTE.DN-SI) podrà instal·lar-se una estació de subministrament de carburants, també anomenades estacions de servei o gasolineres. Dins de l?«estació de servei» s'inclou la superfície ocupada tant per la zona de subministrament com per la d'emmagatzematge dels combustibles o carburants.  
2.2. En els sòls de classificació diferents del paràgraf anterior podran instal·lar-se les estacions de servei, sempre que guarden una distància no menor de 100 metres de qualsevol sòl urbà o urbanitzable d'ús predominant residencial, ni qualsevol dotació o sòl dotacional que albergue o puga albergar usos docents o sanitaris, així com centres o residències de tercera edat, infantils, juvenils o altres col·lectius especialment sensibles.  
2.3. Que es justifique que no es produirà una afecció perjudicial per a la funcionalitat de la xarxa viària, per a la qual cosa serà preceptiva la presentació del corresponent estudi de trànsit.  
2.4. Les dues estacions de servei actuals instal·lades en el nucli urbà d'Oliva poden continuar amb la seua activitat sempre que no s'hi produïsquen modificacions substancials en el seu funcionament ni efectuen obres d'ampliació en aquestes.  
2.5. La regulació de l'ús d'estacions de servei que es conté en aquest article serà de directa i preferent aplicació a la regulació que, d'aquest ús, puga contindre's en la normativa urbanística dels plans d'ordenació i programes urbanístics definitivament aprovats, en desplegament de les previsions del Pla general, des de l'any 1982.  
  
Cosa que es fa pública, en la forma que disposa l'article 57 de la Llei 5/2014, de 25 de juliol, a fi que les persones interessades puguen consultar la documentació i formular-hi al·legacions, en el termini esmentat.  
La documentació administrativa es troba exposada en el Departament d'Urbanisme de l'Ajuntament d'Oliva, carrer Major, edifici l'Almàssera.  
  
Oliva, 27 de setembre de 2019.- L'alcalde: David González Martínez.